ПРОТОКОЛ № 13
от заседанието на Комисия по правни въпроси 
на Висшия съдебен съвет, проведено на 20 април 2015 г.

Днес, 20 април 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  - отсъства
			КАРОЛИНА НЕДЕЛЧЕВА						НЕЗАБРАВКА СТОЕВА  

На заседанието присъства експертния сътрудник на комисията: Саша Харитонова –  директор на дирекция „Правна”.

Д Н Е В Е Н   Р Е Д:

1. ОТНОСНО: Проект на Наредба за изменение и допълнение на Наредба № 15/04.12.2009 г. за електронно наблюдение върху поведението на осъдени лица.
КОМИСИЯТА ПО ПРАВНИ ВЪПРОСИ
Р Е Ш И:

1.1. Приема становището на Комисия „Професионална квалификация, информационни технологии и статистика”.
1.2. Предлага на Висшия съдебен съвет да даде положително становище по проекта на Наредба за изменение и допълнение на Наредба № 15 от 04.12.2009 г. за електронно наблюдение върху поведението на осъдени лица.

2. ОТНОСНО: Доклад от Саша Харитонова – директор на дирекция „Правна” относно изпълнение на решение на КПВ по протокол № 12/06.04.2015 г., т. 5 във връзка с питане от председателя на Софийски районен съд за изплащане на трудово възнаграждение по чл. 231 от ЗСВ.

КОМИСИЯТА ПО ПРАВНИ ВЪПРОСИ
Р Е Ш И:

2.1. Приема доклада на Саша Харитонова – директор на дирекция „Правна” във връзка с питане от председателя на Софийски районен съд за изплащане на трудово възнаграждение по чл. 231 от ЗСВ.
2.2. Да се изпрати отговор на председателя на Софийски районен съд, съобразно доклада.

3. ОТНОСНО: Доклад от Саша Харитонова – директор на дирекция „Правна” относно изпълнение на решение на КПВ по протокол № 8/09.03.2015 г. във връзка с писмо от Държавна агенция „Национална сигурност” за констатирано противоречие между чл. 20, ал. 4 от ЗЗКИ и разпоредби на Правилника за администрацията на ВАС.

КОМИСИЯТА ПО ПРАВНИ ВЪПРОСИ
Р Е Ш И:

3.1. Приема доклада на Саша Харитонова – директор на дирекция „Правна” във връзка с писмо от Държавна агенция „Национална сигурност” за констатирано противоречие между чл. 20, ал. 4 от ЗЗКИ и разпоредби на Правилника за администрацията на ВАС.
3.2. Изпраща доклада на председателя на Върховен административен съд, за становище.

4. ОТНОСНО: Писмо от председателя на Общинския съвет на гр. Якоруда с приложен препис-извлечение на решение № 56 от протокол № ОбС-04/31.03.2015 г., за сведение и вземане на отношение.

КОМИСИЯТА ПО ПРАВНИ ВЪПРОСИ
Р Е Ш И:

4.1. Изпраща писмото на председателя на Общинския съвет на гр. Якоруда с приложен препис-извлечение от решение № 56 от протокол № ОбС-04/31.03.2015 г., на Инспектората към Висшия съдебен съвет, по компетентност във връзка с жалбата на адв. Петър Сланчев – АК-Благоевград, като пълномощник на община Якоруда.

5. ОТНОСНО: Предложение от председателите на Апелативен съд, Окръжен съд и Районен съд гр. Пловдив за становище относно смяна на доставчика на ел. енергия.

КОМИСИЯТА ПО ПРАВНИ ВЪПРОСИ
Р Е Ш И:

5.1. Приема за сведение предложението на председателите на Апелативен съд, Окръжен съд и Районен съд гр. Пловдив относно смяна на доставчика на ел. енергия, тъй като Комисия „Бюджет и финанси” е взела решение, в рамките на своята компетентност, и е изпратен отговор.

6. ОТНОСНО: Писмо от председателя на Районен съд гр. Асеновград относно определяне на процент на допълнително трудово възнаграждение за трудов стаж и професионален опит на служителите, по смисъла на чл. 12 от Наредба за структурата и организацията на работната заплата.

КОМИСИЯТА ПО ПРАВНИ ВЪПРОСИ
Р Е Ш И:

6.1. Поставеният въпрос е уреден в Наредбата за структурата и организацията на работната заплата и неговото решаване е изцяло в правомощията на работодателя.

7. ОТНОСНО: Решение на Комисия „Бюджет и финанси” от 14.042015 г. относно предложение на председателя на Районен съд гр. Средец за определяне на допълнително възнаграждение в определен процент на съдия Стоян Георгиев от заплатата на районен съдия, на основание чл. 233, ал. 6 от ЗСВ, за становище.

КОМИСИЯТА ПО ПРАВНИ ВЪПРОСИ
Р Е Ш И:

7.1. Решението на Висшия съдебен съвет по протокол № 46 от 21.11.2013 г., т. 36 да се изпрати на председателя на Районен съд гр. Средец, за съобразяване по компетентност.

8. ОТНОСНО: Решение на Комисия „Публична комуникация” от 24.03.2015 г. относно предложение за обществено допитване от Страхил Тодоров Тодоров от гр. Плевен.

КОМИСИЯТА ПО ПРАВНИ ВЪПРОСИ
Р Е Ш И:

8.1. Приема за сведение предложенията на Страхил Тодоров Тодоров от гр. Плевен. Те ще бъдат разгледани, когато възникне ситуация за законодателни промени.

ПРЕДСЕДАТЕЛ
НА КОМИСИЯТА:		     /п/
                          ЮЛИАНА КОЛЕВА